**Zmluva o dielo**

uzatvorená podľa § 269 ods. 2 zákona č. 513/1991 Zb. v znení neskorších predpisov

Zmluvné strany:

**Objednávateľ:**

**Názov**: **Správa mestskej zelene v Košiciach,**

Sídlo: Rastislavova 79, 040 01 Košice

Zastúpená: Ing. Marta Popríková - riaditeľka

Bankové spojenie: PRIMA banka Slovensko, a.s.

Číslo účtu: 0443868001/5600

IČO: 17078202

IČ DPH: SK 2021157556

E-mail: smsz@kosice.sk *(ďalej len objednávateľ)*

a

**Zhotoviteľ:**

**Názov:**

Sídlo:

Zastúpená:

Bankové spojenie:

Číslo účtu:

IČO:

DIČ:

IČ DPH:

E-mail: *(ďalej len zhotoviteľ)*

**Preambula**

1. Táto zmluva sa uzatvára v zmysle zákona č. 343/2015 Z. z. o verejnom obstarávaní v znení neskorších predpisov ako zákazka s nízkou hodnotou.
2. Zhotoviteľ berie na vedomie skutočnosť, že táto zmluva sa uzatvára v rámci objednávateľom predloženej a schválenej žiadosti o poskytnutie podpory formou dotácie k projektu s názvom „Likvidácia inváznych javorovcov jaseňolistých na území mesta Košice“, ktorý bol predložený v rámci výzvy Environmentálneho fondu – Špecifikácie činností podpory formou dotácie na rok 2023.

**Článok I.**

**Predmet zmluvy a miesto plnenia**

1.Predmetom tejto zmluvy je realizovanie prác a výkonov zhotoviteľa (bližšie špecifikovaných v ods. 2), na predmete zákazky s názvom: „Likvidácia inváznych javorovcov jaseňolistých na území mesta Košice“, a to na základe Cenovej ponuky zhotoviteľa zo dňa 00.00.2024, ktorá tvorí neoddeliteľnú súčasť tejto zmluvy (Príloha č. 1).

2. Zhotoviteľ sa zaväzuje podľa požiadavky objednávateľa zabezpečiť výrub a odstránenie celkovo 47 ks jestvujúcich vzrastlých inváznych drevín Negundo aceroides (javorovec jaseňolistý) rastúcich v intraviláne mesta Košice, vrátane prepravy drevnej hmoty na zhodnotenie alebo likvidáciu a odstránenie akýchkoľvek zvyškov po výrube (frézovanie pňov). Dreviny určené na výrub sú vyznačené v mapových podkladoch – Príloha č. 2 (výkres č.1-8) označené príslušným poradovým číslom nadväzujúcim na zoznam drevín a fotodokumentáciu - Príloha č. 3.

**Výruby** je potrebné uskutočniť s ohľadom na ochranu ostávajúcich drevín a minimálnym negatívnym vplyvom na okolitý ekosystém (hniezdiace netopiere, zhutňovanie pôdy, rozliatie pohonných hmôt atď).

**Frézovanie pňov** na úroveň - 50cm pod úroveň terénu. Vyfrézovaná drevná hmota bude z jamy odstránená a jamy budú zasypané zeminou v rámci urovnania terénu.

Zhotoviteľ sa zaväzuje vykonať práce riadne a včas, v súlade s platnými predpismi, STN normami a podmienkami dohodnutými v tejto zmluve a odovzdať ich objednávateľovi písomným záznamom o odovzdaní a prevzatí prác.

3. Objednávateľ sa zaväzuje výsledok zrealizovaných prác a výkonov prevziať a zaplatiť zhotoviteľovi dohodnutú cenu.

4. Miesto plnenia: územie mesta Košice – mestská časť Staré mesto.

**Článok II.**

**Trvanie zmluvy**

1. **Začatie prác:** do 5 kalendárnych dní po splnení odkladacej podmienky uvedenej v čl. VIII, ods. 4 tejto zmluvy

2. **Termín ukončenia diela:** a) výrub - do 30 pracovných dní od zahájenia prác

b) odstránenie zvyškov po výrube (frézovanie) a úprava plôch - do 30 pracovných dní od ukončenia výrubov

**Článok III.**

 **Cena,  platobné a fakturačné podmienky**

1. Cena za zhotovenie diela podľa tejto zmluvy je stanovená na základe vyhodnotenia najúspešnejšej ponuky uchádzača pre civilnú zákazku s nízkou hodnotou. Predmetná cena je v súlade so zákonom č. 18/1996 Z .z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. V zmysle Prílohy č. 1 – Cenovej ponuky zhotoviteľa zo dňa 00.00.2024 je cena dohodnutá takto:

 **Cena spolu bez DPH: 00,- €**

 **DPH 20 % : 00,- €**

 **CENA CELKOM, vrátane DPH: 00,- €**

(slovom: XXX eur a XXX centov)

2. Objednávateľ sa zaväzuje zaplatiť cenu len za požadované a skutočne vykonané práce a výkony. V cene sú zahrnuté aj náklady na dopravu a všetky náklady súvisiace s realizáciou prác (ako napríklad náklady na vybudovanie a likvidáciu staveniska, náklady na dopravné značenie, zábrany, príp. obchádzky súvisiace s realizáciou prác, náklady na označenie staveniska, náklady za užívanie verejných priestranstiev a pod.).

3. Zhotoviteľ vyhotoví faktúru do 10 dní po ukončení, protokolárnom odovzdaní a prevzatí diela, na základe predloženého a určeným zástupcom objednávateľa odsúhlaseného Súpisu zrealizovaných prác, ktorý bude podkladom na vyhotovenie faktúry a bude tvoriť jej prílohu.

4. Minimálna lehota splatnosti faktúry sa stanovuje na 30 dní odo dňa jej doručenia. Objednávateľ neposkytuje zhotoviteľovi preddavok ani zálohu.

5. Zhotoviteľ zodpovedá za to, že vyhotovená faktúra bude obsahovať náležitosti podľa zákona č. 222/2004 Z. z. o  DPH v  platnom znení. V prípade nesprávne vystavenej faktúry má objednávateľ právo ju vrátiť na prepracovanie. Počas prepracovania lehota splatnosti neplynie a začne plynúť odo dňa doručenia prepracovanej faktúry.

6. V prípade, ak sa zhotoviteľ počas plnenia zmluvy stane platiteľom DPH v zmysle platnej legislatívy, potom cena uvedená v Prílohe č. 1 sa bude v takomto prípade považovať vo vzťahu k DPH za konečnú a nebude navýšená o hodnotu DPH.

**Článok IV.**

**Podmienky plnenia**

1. Zhotoviteľ sa zaväzuje realizovať požadované práce vo vlastnom mene, na vlastné náklady a vlastnú zodpovednosť, v prvotriednej kvalite, pri dodržaní príslušných právnych predpisov a STN (najmä zákona č. 543/2002 Z. z. o ochrane prírody a krajiny v znení neskorších predpisov a vyhlášky MŽP SR č. 170/2021 Z. z. ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov a normy STN 83 7010 – Ošetrovanie, udržiavanie a ochrana stromovej vegetácie a arboristického štandardu, rez stromov (SPU v Nitre 06/2015, ISBN 978-80-552-1364-4)), vrátane dodržiavania predpisov a noriem o prácach vo výškach, kvalitatívnych a technických podmienok, v dohodnutých termínoch a za podmienok dohodnutých v tejto zmluve. Zhotoviteľ sa zároveň zaväzuje, že práce vykoná odborne spôsobilá osoba certifikovaná ISA, European Treeworker (ETW) – európsky arborista, slovenský certifikovaný arborista – pozemný pracovník, alebo obdobnou certifikáciou.
2. Zhotoviteľ znáša na vlastné náklady vytýčenie inžinierskych sietí ak bude potrebné.
3. V prípade potreby zhotoviteľ zabezpečí, po dohode so zástupcom verejného obstarávateľa, vypnutie elektriny počas realizácie výrubu. Náklady spojené s touto činnosťou musia byť zahrnuté v cene za predmet zákazky. Zhotoviteľ zodpovedá za prípadné poškodenie podzemných a nadzemných vedení inžinierskych sietí spôsobené pri výkone služby a je povinný ich uviesť do pôvodného stavu na vlastné náklady.
4. Zhotoviteľ riadne a včas zrealizované práce odovzdá písomným záznamom oprávnenému zástupcovi objednávateľa. Záznam bude obsahovať aj súpis zrealizovaných prác. Oprávnený zástupca objednávateľa potvrdí prevzatie prác v zázname.
5. Zhotoviteľ v zmysle obsahu a rozsahu predmetu tejto zmluvy, počas jej plnenia v plnom rozsahu zodpovedá za bezpečnosť a ochranu života, zdravia, majetku, vrátane technických zariadení, v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ochranu pred požiarmi v zmysle zákona č. 314/2001 Z. z. o ochrane pred požiarmi v znení neskorších predpisov počas celej doby trvania zmluvy.
6. Výrub môže uskutočniť iba odborne spôsobilá osoba.
7. Zhotoviteľ obstará na vlastné náklady dopravné značky potrebné pri realizácií diela. V prípade, že pri výkone prác bude zhotoviteľ zasahovať alebo obmedzovať dopravu, je povinný si zabezpečiť povolenie na zvláštne užívanie komunikácií.
8. Zhotoviteľ je povinný objednávateľa upozorniť na riziká vyplývajúce z činností, ktoré na pracovisku bude vykonávať.
9. Zhotoviteľ prevezie materiál a techniku potrebnú na vykonanie prác na miesto ich realizácie na vlastné náklady a nebezpečenstvo.
10. Zhotoviteľ znáša nebezpečenstvo škody na životoch, zdraví, vlastnom a cudzom majetku v súvislosti s realizovanými prácami a výkonmi.

11. Zhotoviteľ plne zodpovedá za poriadok a čistotu v mieste poskytovania prác a v jeho okolí, vrátane chodníkov, ciest, prístupových komunikácii, je povinný spriechodniť chodníky a zabezpečiť prejazdnosť ciest. Je plne zodpovedný aj za prípadné obmedzenie cestnej premávky a jej riadenie počas výkonu realizácie prác, je povinný odstraňovať odpady a nečistoty vzniknuté v priebehu realizácie prác na vlastné náklady. Zhotoviteľ vyčistí a vyprázdni plochy od vyrúbanej drevnej hmoty najneskôr do 3 dní po výrube a odstráni pne najneskôr do 15 dní po výrube.

12. Objednávateľ sa zaväzuje včas a riadne realizované práce a výkony prevziať a zaplatiť dohodnutú cenu na základe faktúry v lehote jej splatnosti a poskytnúť zhotoviteľovi potrebnú súčinnosť počas realizácie prác ako aj pri ich odovzdaní a prevzatí.

13. Objednávateľ bude vykonávať občasný technický dozor v priebehu realizácie prác a sledovať, či sa práce vykonávajú podľa dohodnutých podmienok, predpisov a pod. Objednávateľ je oprávnený zhotoviteľa upozorňovať na prípadné vady s požiadavkou na ich odstránenie v primeranej lehote.

14. Zhotoviteľ prehlasuje, že všetky činnosti v zmysle predmetu tejto zmluvy uvedené v čl. I. budú poskytnuté v požadovanom rozsahu a kvalite s tým, že bude dodržaná aj priebežná čistota pracoviska. V opačnom prípade je to chápané ako nedodržanie kvality poskytovaných prác.

15. Zmluvné strany sa dohodli, že upravia termíny plnenia zmluvy zodpovedajúce dobe trvania okolnosti vyššej moci (živelná pohroma, povodeň a pod.) a nepriaznivým poveternostným vplyvom, znemožňujúcim vykonávať terénne práce a práce vo výškach.

16. Zhotoviteľ zodpovedá za to, že pracovníci vykonávajúci výrub a likvidáciu drevín budú disponovať dokladmi o absolvovaní predpísaných školení o bezpečnosti a ochrane zdravia pri práci a požiarnej bezpečnosti a preukazmi spôsobilosti na výkon vybraných činností. Tieto doklady je povinný predložiť na vyžiadanie poverenou osobou počas realizácie prác.

17. Zhotoviteľ sa zaväzuje nepoužívať spevnené plochy na uskladnenie biologického odpadu vzniknutého pri realizácii výkonu. V prípade ak bude nutné na uskladnenie použiť aj spevnenú plochu, je povinný miesto ohradiť pevnými zábranami, alebo reflexnou páskou na zamedzenie vstupu verejnosti do pracovného priestoru na dobu nevyhnutnú.

18. **Zhotoviteľ drevnú hmotu prepraví na zhodnotenie alebo likvidáciu o čom predloží obstarávateľovi doklad. Obstarávateľ umožňuje bezodplatne prijať biologicky rozložiteľný odpad vzniknutý počas realizácie výrubu v Kompostárni mesta Košice v Záhrade Bernátovce.**

19.Zhotoviteľ zodpovedá za ochranu ostávajúcich drevín v lokalite výkonu prác (pri výrube a manipulácií s drevnou hmotou), ak dôjde k poškodeniu drevín musí obstarávateľa informovať okamžite o charaktere a rozsahu poškodenia. Následne je nutné zo strany zhotoviteľa vykonať fotografickú dokumentáciu a realizovať so súhlasom obstarávateľa bezodkladné odborné ošetrenie poškodených drevín za účasti zhotoviteľa resp. poverenej osoby.

**Článok V.**

**Odovzdanie a prevzatie prác a výkonov**

1. Zhotoviteľ splní predmet zmluvy odovzdaním ukončených zrealizovaných prác a výkonov objednávateľovi. Zhotoviteľ oznámi 2 pracovné dni vopred objednávateľovi, že zrealizované práce sú pripravené na odovzdanie. Odovzdanie a prevzatie sa uskutoční na pracovisku, o čom bude zhotoviteľom spísaný zápis o odovzdaní a prevzatí prác, ktorý podpíšu oprávnení zástupcovia zmluvných strán. Súčasťou zápisu bude aj súpis zrealizovaných prác. Zo zápisu o odovzdaní a prevzatí bude zrejmý stav výsledku zrealizovaných prác.
2. Ak v čase preberania prác objednávateľom bude výsledok zrealizovaných prác obsahovať zjavné vady a nedostatky, predmet zmluvy nebude objednávateľom prevzatý a v zápise bude uvedená lehota na odstránenie všetkých zjavných vád a nedostatkov.
3. Ak zhotoviteľ zhotoví dielo pred termínom ukončenia prác, objednávateľ sa zaväzuje práce prevziať v skoršom termíne.
4. Objednávateľ umožní prístup zhotoviteľovi na pracovisko, za účelom odstránenia vád a nedorobkov.

**Článok VI.**

**Záručná doba a zodpovednosť za vady**

1. Zhotoviteľ zodpovedá za to, že predmet zmluvy bude prevedený kvalitne a v rozsahu tejto zmluvy.

2. Záručná doba je 12 mesiacov a plynie od písomného prevzatia objednávateľom. Záručná doba sa nevzťahuje na vady, ktoré boli zapríčinené objednávateľom alebo treťou osobou.

3. V rámci záručnej doby je objednávateľ povinný zhotoviteľa bezodkladne písomne informovať o zistených vadách a nedostatkoch.

4. V prípade zistenia akéhokoľvek nesúladu v kvantite, kvalite alebo akýchkoľvek iných nedostatkov prác a výkonov po prevzatí sa objednávateľ zaväzuje oznámiť to písomne zhotoviteľovi bez zbytočného odkladu po ich zistení.

5. Po prijatí oznámenia objednávateľa sa zhotoviteľ zaväzuje bez zbytočného odkladu, resp. v lehote písomne dohodnutej s objednávateľom odstrániť zistené nedostatky na vlastné náklady.

6. V prípade vzniku škody sa zhotoviteľ zaväzuje nahradiť objednávateľovi, resp. tretej osobe, akúkoľvek ním spôsobenú škodu v celom rozsahu.

7. Ak je objednávateľ v omeškaní s úhradou faktúry, zhotoviteľ môže účtovať a požadovať úrok z omeškania *z* nezaplatenej sumy s DPH vo výške 0,01% za každý deň omeškania.

8. Ak je zhotoviteľ v omeškaní so splnením svojej povinnosti v rámci podmienok tejto zmluvy riadne a včas, môže objednávateľ požadovať zaplatenie zmluvnej pokuty vo výške 0,01% za každý deň omeškania z celkovej čiastky predmetu plnenia s DPH.

**Článok VII.**

**Skončenie zmluvy, riešenie sporov**

1. Zmluvné strany sa zaväzujú riešiť spory vyplývajúce z uzavretej zmluvy prednostne dohodou prostredníctvom štatutárnych zástupcov zmluvných strán.

2. V prípade, ak niektorá zo zmluvných strán nebude schopná plniť svoje záväzky riadne a včas alebo poruší svoje zmluvné povinnosti podstatným spôsobom, má druhá strana právo odstúpiť od tejto zmluvy v súlade s ustanoveniami § 344 – 351 Obchodného zákonníka. Odstúpením od zmluvy nie je dotknutý nárok na náhradu škody a nárok na zmluvnú pokutu.

3 . Odstúpením od zmluvy sa zmluva zrušuje ku dňu doručenia písomného odstúpenia od zmluvy druhej zmluvnej strane, (poštovým doručovateľom) na adresu uvedenú v záhlaví tejto zmluvy.

4. Zmluvný vzťah podľa tejto zmluvy môže skončiť:

 a) písomnou dohodou zmluvných strán ku ktorémukoľvek dňu,

 b) písomnou výpoveďou ktorejkoľvek zo zmluvných strán s 1-mesačnou výpovednou lehotou, ktorá začína plynúť prvým dňom mesiaca nasledujúceho po doručení výpovede.

**Článok VIII.**

**Záverečné ustanovenia**

1. Akékoľvek zmluvy, zmeny alebo doplnenia k tejto zmluve je možné urobiť len na základe vzájomnej zmluvy zmluvných strán vo forme písomných dodatkov k tejto zmluve. Návrhy dodatkov môže predkladať ktorákoľvek zo zmluvných strán.

2. Zmluvné strany uzatvárajú túto zmluvu slobodne, vážne, určito a zrozumiteľne, nie v tiesni ani za nápadne nevýhodných podmienok, čo potvrdzujú svojimi podpismi.

3. Zmluvné vzťahy neupravené touto zmluvou sa budú riadiť príslušnými ustanoveniami Obchodného zákonníka, podporne Občianskeho zákonníka.

4. Zmluva nadobúda platnosť dňom podpísania zmluvnými stranami a účinnosť nadobúda dňom nasledujúcim po dni jej zverejnenia v Centrálnom registri zmlúv, najskôr však po splnení odkladacej podmienky, ktorou je schválenie zákazky na predmet tejto zmluvy, t.j. objednávateľovi bude zo strany poskytovateľa dotácie doručená kladná správa z kontroly verejného obstarávania na predmet tejto zmluvy. V prípade, ak sa tak nestane, predmetná zmluva účinnosť nenadobudne, s čím zhotoviteľ výslovne súhlasí.

5. Táto zmluva sa vyhotovuje v 2 vyhotoveniach, z ktorých každá strana obdrží jedno vyhotovenie.

Príloha č. 1 Cenová ponuka zhotoviteľa zo dňa 00.00.2024

Príloha č. 2 Mapové podklady (výkres č. 1 – 8)

Príloha č. 3 Zoznam drevín a fotodokumentácia

V .............................., dňa V Košiciach, dňa

za zhotoviteľa: za objednávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Marta Popríková

 riaditeľka